recursal/SuperWikiNEXT-32B huggingface dataset:
**கெலாவோ மக்கள்** (Gelao people) என்பது சீனா மற்றும் வியட்நாம் நாடுகளில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் ஓர் இனக்குழுவினர் ஆவர். இருப்பினும், பல கெலாவோ மக்கள் சீன அரசாங்கத்தால் யி, மியாவோ மற்றும் சுவாங் என வேறு பிரிவினருடன் அடையாளம் காணப்படுகின்றனர்.

சீனாவில் ஏறத்தாழ நான்கரை இலட்சம் கெலாவோ மக்கள் உள்ளனர். இவர்கள் பெரும்பாலும் குய்சோவின் மேற்குப் பகுதியில் உள்ள வுச்சுவான் கெலாவ் மற்றும் மியாவ் தன்னாட்சி மாகாணங்களிலும், ஜூனியில் உள்ள தாவோஜென் கெலாவ் மற்றும் மியாவ் தன்னாட்சி கவுண்டி போன்ற கெலாவ் தன்னாட்சி மாகாணங்களிலும் காணப்படுகின்றனர். இந்த மக்களில் சிலர் மேற்கு குவாங்சி (லாங்லின் தன்னாட்சி மாகாணம்), தென்கிழக்கு யுன்னான் மற்றும் தெற்கு சிச்சுவான் ஆகிய இடங்களில் வாழ்கின்றனர்.

வரலாறு
------

கெலாவோ மக்கள் பெரும்பாலும் குயிசூ மாகாணத்தின் பழங்குடியினராகக் கருதப்படுகிறார்கள். கெலாவோ மக்களின் மூதாதையர்கள் பண்டைய யெலாங்கில் வாசித்த ராவ் மக்கள் என கருதப்படுகின்றது.

மொழி
----

கெலாவோ மக்கள் பேசும் மொழிகள் கிரா-டாய் மொழி குடும்பத்தைச் சேர்ந்தவை. இன்று இவர்களில் ஒரு சிறுபான்மையினர் மட்டுமே இன்னும் இந்த மொழியைப் பேசுகிறார்கள். பல்வேறு கெலாவோ பேச்சுவழக்குகள் ஒன்றுக்கொன்று வித்தியாசமாக இருப்பதால், மாண்டரின் மொழி ஒரு பொது மொழியாகப் பயன்படுத்தப்பட்டு, இப்போது கெலாவோ மக்கள் பேசும் மொழிகளில் ஒன்றாக இருக்கிறது. மற்ற மொழிகளில் ஹுமாங்க், நுவோசு மற்றும் போயி ஆகியவையும் பயன்படுத்தப்படுகின்றன.

கலாச்சாரம்
----------

ஆண்களின் பாரம்பரிய உடைகள் ஒரு நீளக்கை சட்டை மற்றும் நீண்ட கால்சட்டை ஆகியவற்றைக் கொண்டது. பெண்கள் ஜாக்கெட்டுகள் மற்றும் குறுகிய பாவாடைகளை அணிகிறார்கள். இந்த பாவாடைகள் மூன்று பகுதிகளாகப் பிரிக்கப்படுகின்றன: முதல் பகுதி சிவப்பு நிறத்தால் ஆனது, மற்ற இரண்டு பகுதிகள் முறையே கருப்பு மற்றும் வெள்ளை நிற துணியால் அலங்கரிக்கப்படுகிறது. சில சமயங்களில் பெண்கள் நீண்ட தாவணியை அணிவார்கள்.

கெலாவோ மக்களின் பாரம்பரிய இசையில் *ஜியாவோஹு* (角胡; பின்யின் : ஜியோஹோ) எனப்படும் மாட்டுக் கொம்பிலிருந்து செய்யப்பட்ட இரண்டு சரங்கள் கொண்ட பிடில் போன்ற ஓர் இசைக்கருவி பயன்படுத்தப்படுகிறது.

  

கெலாவோ மக்களின் இலக்கியங்கள் பொதுவாக நாட்டுப்புற கவிதைகள் மற்றும் பழமொழிகள் போன்றவற்றை உள்ளடக்கிய வாய்வழி இலக்கியங்களாகும். இவர்களின் பழங்கால நாட்டுப்புறப் பாடல்கள் வெவ்வேறு எண்ணிக்கையிலான சொற்களின் நீண்ட மற்றும் குறுகிய வாக்கியங்களைக் கொண்டிருக்கின்றன. கடந்த இருநூறு அல்லது முந்நூறு ஆண்டுகளில், இவர்களின் இலக்கியங்கள் பல சீன மொழியிலிருந்து வார்த்தைகளையும் சொற்றொடர்களையும் கடன் வாங்கியுள்ளது.

இவர்கள் பெரும்பாலும் தாவோயிச சமயத்தை கடைபிடிக்கின்றனர். இவர்களில் ஒரு குறிப்பிடத்தக்க சிறுபான்மையினர் ஆனால் பௌத்த சமயத்தை கடைபிடிக்கின்றனர்.

மேற்கோள்கள்
-----------

* Hoàng Thị Cáp. 2013. *Văn hoa dân gian của người Cơ Lao Dỏ*. ஹனோய்: Nhà xuất bản văn hoa thông tin.ISBN 978-604-50-0400-5ஐஎஸ்பிஎன் 978-604-50-0400-5
வைரங்கோடு வேளா அல்லது வைரன்கோடு தீயத்துல்சவம், மலப்புரம் மாவட்டத்தில் திருநாவாயாவிற்கு அருகில் உள்ள வைரங்கோடு பகவதி கோயிலில் கொண்டாடப்படும் கேரளாவின் மிகவும் பிரபலமான வருடாந்திர திருவிழாவாகும். வைரங்கோடு பகவதி கோயிலும் வட கேரளாவில் உள்ள பழமையான பத்ரகாளி கோயில்களில் ஒன்றாகும்.

வரலாறு.
-------

வைரங்கோடு பகவதி கோயில் சுமார் 1500 ஆண்டுகளுக்கு முன்பு ஆழ்வாஞ்சேரி தம்பிரக்கால் கட்டப்பட்டது, இங்குள்ள அம்மன் கொடுங்கல்லூர் பகவதியின் சகோதரி என்று நம்பப்படுகிறது.[8][9] கோயிலின் பக்தர்களான ஆழ்வாஞ்சேரி தம்பிரகள் கோயிலுக்கு வரும்போது அம்மன் எழுந்து கும்பிடுவதால் ஆழ்வாஞ்சேரி தம்பிரகள் வைரங்கோடு கோயிலுக்குள் நுழைவதில்லை என்பது ஐதீகம். கோவில் விவகாரங்களுக்கான பொறுப்பு தாம்ப்ராக்களால் நியமிக்கப்பட்ட கோயிமாவிடம் உள்ளது. கோயில் திருவிழாவின் தொடக்கமான 'மரம்முறி' தம்பிரக்காள் கோயிமாவின் அனுமதியுடன்தான் நடைபெறுகிறது. கோயிமா பின்னர் கோயில் திருவிழா தொடர்பான அனைத்து விழாக்களையும் மேற்பார்வையிடுகிறார் மற்றும் திருவிழாவின் நிறைவு விழாவின் ஒரு பகுதியாக அறிவாலயத்தை நடத்துகிறார்.

கலாச்சார தாக்கங்கள்
-------------------

மலையாள மாதமான கும்பத்தில் (பிப்ரவரி) வருடாந்திர தீயத்துல்சவம் அல்லது வைரங்கோடு வேளா கொண்டாடப்படுகிறது. கும்பம் மாதத்தின் முதல் ஞாயிற்றுக்கிழமையன்று, மரமுறி சடங்குடன் தொடங்கும் திருவிழா, கனலாட்டம் சடங்கின் நெருப்பை தயாரிப்பதற்காக மரங்களுக்கு பலா மரத்தை வெட்டுகிறது. மூன்றாம் நாள் நடைபெறும் செரிய தீயாட்டு, 6ம் நாள் கொண்டாட்டம் வலிய தீயாட்டு என அழைக்கப்படுகிறது. இந்த இரண்டு நாட்களிலும், பூதன், திரா, கட்டாளன், புலிகலி போன்ற பல்வேறு நாட்டுப்புறக் கலை வடிவங்கள் அருகிலுள்ள கிராமங்கள் மற்றும் இடங்களிலிருந்து ஊர்வலம் செல்வது முக்கிய ஈர்ப்பாகும். எருத்த காலா, அலங்கரிக்கப்பட்ட காளைகளின் உருவங்கள் திருவிழாவின் மற்றொரு சிறப்பம்சமாகும். நிறைவு நாளான நேற்று நள்ளிரவில் கனலாட்டம், பக்தர்கள் தீ மிதிக்கும் நிகழ்ச்சி நடைபெறும்.

கோயில் பாரம்பரியமாக வாழைப்பழம், தேங்காய் இலைகள், பூக்கள், இலைகள், பாரம்பரிய விளக்குகள் மற்றும் விளக்குகளால் அலங்கரிக்கப்பட்டுள்ளது. இந்த தியேட்டர் பார்வையாளர்களுக்கு மறக்கமுடியாத அனுபவத்தை வழங்கும், கேரளாவின் கிராமப்புற கிராம கோயில் திருவிழாக்களின் அழகை கிராமப்புற மக்களின் உணர்வுகளின் கண்ணோட்டத்துடன் காட்சிப்படுத்துகிறது.

ஸ்ரீ வைராங்கோடு பகவதி கோயில்
* மராம் முரி
* கனலாட்டம்
* பூத்தன்
* தேரா.
* கட்டலான்
* புலிக்காலிவைரங்கோடு வேலா

* வைராங்கோடு பகவதி கோயில்
* வைரன்கோடு
* அழ்வாஞ்சேரி தம்ப்ரக்கல்
**சிம்கிகா** ( Simhika ) இந்து சமயத்தில் இவர் ஒரு அரக்கியாகச் சித்தரிக்கப்படுகிறார். இராமாயண காப்பியத்தில், சுந்தர காண்டம் என்னும் பகுதியில் அனுமன் இலங்கை செல்வதற்காக கடலைக் கடக்கும் போது, அவரின் பயணத்தை தடை செய்யும் பொருட்டு, எதிரியாகத் தோன்றி அனுமனால் கொல்லப்படுகிறார் என்று இவரைப் பற்றிக் குறிப்பிடப்பட்டுள்ளது.

வரலாறு
------

இராமாயணத்தில், அனுமன், அரக்க  - அரசனான இராவணனின் இராச்சியமான இலங்கை செல்வதற்காக, சமுத்திரத்தை கடக்கும் சமயத்தில், மைனகா மற்றும் சுரசாவை சந்தித்த பிறகு, சிம்கிகா என்ற அரக்கியை சந்தித்தார் என்று கூறப்படுகிறது. அனுமன், சமுத்திரத்தின் மேலே பறக்கும்போது, சிம்கிகா கடலில் ஒளிந்து கொண்டிருந்தாள். அனுமன், மேலே பறந்தாலும், சிம்கிகா தன் மந்திரத்தால் அனுமனின் நிழலைப் பிடித்தார் என அறியப்படுகிறது. ஒரு கணக்கின்படி, சுக்ரீவனால் இந்த உயிரினத்தைப் பற்றி முன்கூட்டியே எச்சரிக்கப்பட்டிருந்த அனுமன், தனது உடலின் அளவை விரிவுபடுத்தினார். இதைக் கண்ட அரக்கி சிம்கிகா தானும் தன் உடலின் அளவை விரிவுபடுத்தி, அனுமனை விழுங்குவதற்கு முயற்சி செய்தார். அதனால், அனுமன் அவரிடமிருந்து தப்பிப்பதற்காக, தனது உடலை சிறியதாகவும், பெரியதாகவும் மாற்றினார் என்றும், அரக்கி சிம்கிகா அதைப் பின்பற்றும்போது அவரது பாதிப்பைக் கவனித்தார் எனவும் கூறப்படுகிறது. ஒரு கட்டத்தில், அனுமன் தன்னை சிறியவராக மாற்றி, அவரை விழுங்க அனுமதித்தார். பின்னர், அரக்கியின் வயிற்றின் உள்ளே இருந்துகொண்டு, தனது உருவத்தை பெரிதாக்கி, அரக்கியின் வயிற்றை கிழித்துக்கொண்டு வெளியே வந்து, தனது பயணத்தை தொடர்ந்தார் என்று புராணம் கூறுகிறது. மற்ற கதைகளின்படி, அனுமன் அரக்கி சிம்கிகாவை உதைத்து கொன்றார் என்றும் கூறப்படுகிறது.

பிரபலமான கலாச்சாரத்தில்
-----------------------

* கலர்ஸ் தொலைக்காட்சியில் நவம்பர் 7, 2016 முதல் மார்ச்சு 9, 2018 வரை ஒளிபரப்பாகி 346 அத்தியாங்களுடன் நிறைவு பெற்ற சங்கடம் தீர்க்கும் சனீஸ்வரன் என்ற இந்தி மொழி தொலைக்காட்சி தொடரில் சுதா சந்திரனால் இந்த கதாபாத்திரம் சித்தரிக்கப்பட்டது.

குறிப்புகள்
-----------

1. ↑  www.wisdomlib.org (2012-06-24). "Simhika, Siṃhikā, Siṅhikā: 18 definitions" (in ஆங்கிலம்). Retrieved 2022-11-22.
2. ↑  aravamudan, krishnan (2014-09-22) (in en). *Pure Gems of Ramayanam*. PartridgeIndia. பக். 373. பன்னாட்டுத் தரப்புத்தக எண்:978-1-4828-3720-9. .
3. ↑  Books, Kausiki (2021-10-24) (in en). *Narasimha Purana: English Translation only without Slokas*. Kausiki Books. பக். 251. .
4. ↑  Pattanaik, Devdutt (2017-10-09) (in en). *Ram's Companion: (Penguin Petit)*. Penguin Random House India Private Limited. பக். 16. பன்னாட்டுத் தரப்புத்தக எண்:978-93-87326-09-5. .
5. ↑  "Sudha Chandran’s Ferocious Avatar As Simhika Will Make You Excited For Colors’ Karamphal Data Shani | India.com" (in en). *www.india.com*. 1 August 2017. .
| பிரித்தானிய கிழக்கிந்திய நிறுவனம் வெளியிட்ட 1/2 சதம் (1845). |
| --- |
|  |
| **முன் பக்கம்**: முடியுடன் விக்டோரியா இராணி. | **பின் பக்கம்**: பெறுமதி, ஆண்டு, *பிரித்தானிய கிழக்கிந்திய நிறுவன* பெயர் பொறிக்கப்பட்டுள்ளது. |
| 18,737,498 coins minted in 1845. |

பல நாடுகளின் நாணயங்களில், **சதம்** அடிப்படை பண அலகில் 1⁄100 பகுதியாக் காணப்படுகிறது. சொற்பிறப்பியலில், *சதம்* இலத்தீன் சொல்லான "சென்டம்" (*centum*) என்பதில் இருந்து உருவாகியது "சென்டம்" என்பது நூறு என பொருள்படுகிறது. சதம் என்பதனை ¢ என்ற குறியீடு மூலமும் அல்லது ஆங்கில எழுத்தான "c" என்பது மூலமும் குறிப்பிடலாம்.)

இலங்கை
------

நாணயம் தொடர்பில், இலங்கையில், **சதம்** என்பது ரூபாயின் நூற்றில் ஒரு பங்கைக் குறிக்கும். இலங்கையில் நாணயங்களுக்கான தசம முறை பிரித்தானியரால் அறிமுகப் படுத்தப்பட்டது.

1869 ஆம் ஆண்டு ஜூன் மாதம் 18 ஆம் நாள், இலங்கையின் நாணயம் அரசாங்கக் கட்டளை ஒன்றின் மூலம் ஒழுங்கமைக்கப்பட்டது. இதன்படி, இந்திய ரூபாய் அதன் வெள்ளியில் குறிக்கப்பட்ட துணை அலகுகளுடன் (sub-divisions) இலங்கையின் சட்டப்படியான நாணயமாக அறிவிக்கப்பட்டது. இத்தோடு ஒரு துணை முறைமையாக தசம முறையில் அமைந்த செப்புக் காசுகளும் பயன்பாட்டுக்கு வந்தன. இதற்காக அக்காலத்திய ஒரு இந்திய ரூபாய் 100 சதமாக வரையறுக்கப்பட்டது. இதன் அடிப்படையிலான முதல் நாணயங்கள் பிரித்தானிய இந்திய அரசின் கல்கத்தாவிலிருந்த (இன்றைய கொல்கத்தா) நாணயச் சாலையில் வார்க்கப்பட்டு 1872 ஆம் ஆண்டு ஜனவரி முதல் தேதியில் இருந்து பயன்பாட்டுக்கு விடப்பட்டது. இந்தக் காசுகளில் இவற்றின் பெறுமானங்கள் ஆங்கிலத்துடன், தமிழிலும், சிங்களத்திலும் பொறிக்கப்பட்டிருந்தது குறிப்பிடத்தக்கது.

1890 ஆம் ஆண்டில், இந்திய வெள்ளி நாணயக் குற்றிகளுக்குப் பதிலாக, உள்ளூர் வெள்ளி நாணயத்தைப் பயன்படுத்த வேண்டுமென்று இலங்கை அரசு முன்மொழிந்தது. ஆனால் இந்தியாவின் ரூபாய் தொடர்ந்தும் சீர்தரமாக இருக்க வேண்டும் என்றும், அதன் பகுதிகள் மட்டும் 50, 25, 10 சதங்கள் பெறுமதி கொண்ட வெள்ளி நாணயங்களால் மாற்றீடு செய்யப்படவேண்டும் என்றும் கருத்து நிலவியது. 1892 ஆம் ஆண்டு பெப்ரவரி 9 ஆம் நாளில் இந்த முன்மொழிவை இலங்கையின் சட்டசபை ஏற்றுக்கொண்டது. இதைத் தொடர்ந்து, இலங்கையின் நாணய முறைமை பின்வருமாறு அமைந்திருந்தது:

மேற்கோள்கள்
-----------

1. ↑  "Po 1. júli 2022 budú končiť na Slovensku jedno a dvojcentové mince". *www.bystricoviny.sk* (in ஸ்லோவாக்). 29 May 2017. Retrieved 31 December 2023.
2. ↑  Anderson, Charlie (13 November 2003). "The Demise of the ¢ Sign". *charlieanderson.com*. Archived from the original on 22 August 2022. Retrieved 22 August 2022.
**வந்தனா கவ்லி** (*Vandana Gawli*) ஓர் இந்திய அரசியல்வாதியும், அகில பாரதிய சேனாவைச் சேர்ந்த் அரசியல்வாதியும் ஆவார். இவர் ஏ. பி. எஸ். தலைவர் அருண் கவ்லியின் மைத்துனர் ஆவார். 

இவர் 2007 மற்றும் 2012ஆம் ஆண்டு பெருநகர மும்பை மாநகராட்சி தேர்தலில் பகுதி 204 தொகுதியில் (பைகுல்லா தொடருந்து நிலையம்) வெற்றி பெற்றார். 2007-இல், இவர் தேர்தலில் அனைத்து வேட்பாளர்களைவிட மிகப்பெரிய வெற்றி வித்தியாசத்தைப் பெற்றார். இவர் பெற்ற வாக்குகள் 11,868 வாக்குகள் (வெற்றி வித்தியாசம் 9,512 வாக்குகள்). 2012 நகராட்சித் தேர்தலுக்குப் பிறகு, இவர் அனைத்து நில இட ஒதுக்கீடு பிரச்சினைகளையும் கையாளும் நகராட்சி குடிமை மேம்பாட்டுக் குழுவின் தலைவரானார்.

மேற்கோள்கள்
-----------

1. ↑  DNA. *Arun Gawli’s brothers ‘reside’ as slum dwellers near Dagdi Chawl*
2. ↑  Ummid.com. *Arun Gawli's party to contest 25 seats in BMC polls*
3. 1 2  *Mumbai Mirror*. *Phoney warriors got less than 10 votes*
4. ↑  *Hindustan Times*. *Conviction will stall don’s political career*
5. ↑  *Times of India*. *Civic polls: Battleground Mumbai*
6. ↑  *Midday*. *Gangster kin to head BMC committees*
**சமயத் துறப்பு** (ஆங்கிலம்: Religious disaffiliation) என்பது ஒருவர் சமயத்தில் இருந்துவிட்டு விலகுதல் அல்லது அச் சமயத்தை மறுத்தல், விமர்சித்தல் ஆகும். பல சமயங்கள் சமயம் துறப்பவர்களுக்கு மரண தண்டனை உட்பட்ட கடுமையான தண்டனைகளை விதிக்கின்றன. சமயங்கள் பார்வையில் இவர்கள் சமயத் துரோகிகளாகக் கருதப்படுகிறார்கள்.

சமயங்கள் வாரியாக சமயத் துறப்பு
------------------------------

### கிறித்தவம்

கிறித்தவத்தில் இருந்து சமயத்தில் இருந்து விலகியவர்களை கொல்வது நெடுங்காலமாக (4 நூற்றாண்டிலிருந்து 15 நூற்றாண்டு வரை) நடந்தது. தற்காலத்தில் இது எங்கும் இல்லை.

### இசுலாம்

இசுலாமில் இருந்து விலகுவது அலல்து இசுலாமை மறுப்பது கடவுளுக்கு எதிரான ஒரு பாரிய குற்றமாக கருதப்படுகிறது. சமயத்தில் இருந்து விலகுவர்களுக்கு தண்டனை மரணம் ஆகும். இன்றும் சவூதி அரேபியா, ஈரான், யெமென், ஆப்கானிஸ்தான் உட்பட பல இஸ்லாமிய நாடுகளில் சமயம் துறப்பவர்களுக்கு மரண தண்டனை சட்டத்தில் உள்ளது.

### இந்து சமயம்

இந்து சயமத்தில் சமயம் மாறுபவர்களுக்கு அல்லது மறுப்பவர்களுக்கு தீவரமான தண்டனைகள் எதுவும் நடைமுறையில் இல்லை. ஆனால் இந்தியாவின் சில மாநிலங்களில் சமயம் மாறுவது பற்றி கடுமையான சட்டங்கள் உண்டு.

இவற்றையும் பார்க்க
------------------

* தெய்வ நிந்தனை
* இறைமறுப்பு

மேற்கோள்கள்
-----------

1. ↑  Eccles, Janet Betty; Catto, Rebecca (2015). "Espousing Apostasy and Feminism? Older and Younger British Female Apostates Compared". *Secularism and Nonreligion* **4**. doi:10.5334/snr.ax. பன்னாட்டுத் தர தொடர் எண்:2053-6712.
2. ↑  Bromley, David G. *Perspectives on Religious Disaffiliation* (1988), article in the book edited by David G. Bromley *Falling from the Faith: Causes and Consequences of Religious Apostasy* ISBN 0-8039-3188-3 page 23   
"One obvious problem is the terminological thicket surrounding the process of religious disaffiliation. Affiliation with a religious group is referred to as *conversion*, although there is continuing debate over the referent(s) of this term; but there is no parallel term for disaffiliation. Indeed as the essays in this volume reveal, researchers have employed a variety of terms (*dropping out*, *exiting*, *dissidentification*, *leavetaking*, *defecting*, *apostasy*, *disaffiliation*, *disengagement*) to label this process"
3. ↑  Hadden, Jeffrey
MapLodhi Art District
 ஏப்ரல் 2019 லோதி கலை மாவட்டத்தில் சுவரோவியம், ஏப்ரல்-2019

**லோதி கலை மாவட்டம்** என்பது புது தில்லியின் லோதி காலனியின் அமைதியான சுற்றுப்புறத்தில் அமைக்கப்பட்டுள்ள இந்தியாவின் முதல் கலை அலங்காரங்கள் கொண்ட பகுதியாகும். இப்பகுதியில் உள்ள கட்டிடங்களின் வெளிப்புறங்களில் வரையப்பட்ட பெரிய சுவரோவியங்கள் மூலம் தெருக் கலையை இந்திய அளவில் பிரபலப்படுத்தியுள்ளது.

வரலாறு
------

**தெரு + கலை இந்தியா அறக்கட்டளை(St+art India Foundation)**, என்ற ஒரு தன்னார்வ தொண்டு நிறுவனம், முன்னெடுத்து, லோதா காலனியில் வசிப்பவர்கள், அங்குள்ள குடிமக்கள் அமைப்புகளுடன் இணைந்து , உலகளவில் மற்றும் தேசிய அளவில் பல்வேறு புகழ் பெற்ற கலைஞர்களை கூட்டிவந்து, அங்குள்ல கட்டிடங்களில் ஓவியங்கள், தெரு காட்சிகள், விலங்குகள் மற்றும் பறவைகள் போன்ற பரந்த அளவிலான ஓவியங்கள், வடிவங்கள், மலர் உருவங்கள் போன்றவைகளை சித்தரிக்கும் அற்புதமான தெருக் கலைகளை காலனி முழுவதும் உருவாக்கியுள்ளது. 

காலநிலை மாற்றம், பாலினப் பிரச்சனைகள், சுற்றுச்சூழல் மாற்றங்கள் மற்றும் மாசுபாடு, ஒற்றுமை மற்றும் நல்லிணக்கம், விண்வெளி ஆய்வு போன்ற கருப்பொருள்களைக் கொண்டு இந்த வரைகலைகள் பல்வேறு கலைஞர்களால் வரையப்பட்டுள்ளது

ஓவியங்கள் மற்றும் அதன் படைப்பாளிகள்
-----------------------------------

நிஸ்பூன், என்ற போலந்து கலைஞர் உணர்ச்சிமிக்க மற்றும் பெண்பால் மலர் வடிவங்களை உருவாக்கியுள்ளார், மிகவும் ஆற்றல் மிக்கதாகக்காணப்படும் அது பார்ப்பவர்களின் ஆன்மாவை அழைக்கும் வகையில் உள்ளது.

தெருவில் பராத்தா விற்கும் பத்மாவின் உருவப்படம் ஹென்ரிக் என்பவரால் உருவாக்கப்பட்டுள்ளது.

டாலீஸ்ட் நூற்றுக்கணக்கான பறவைகள் ஒரு மைய திறப்பை நோக்கி சங்கமிக்கும் குழப்பமான கலைக் காட்சியை வரைந்துள்ளார். 

கியா புவி வெப்பமடைதல் விஷயத்தை பற்றி ஆராய்ந்து வரைந்துள்ளார்.

லீஹில், காலநிலை மாற்றம், மாசுபாடு மற்றும் மக்கள் தப்பிக்க போராடுவதையும் சித்தரித்து ஒரு கலைப்படைப்பை படைத்துள்ளார். 

ராகேஷ் ஒரு யானைக்கூட்டத்தை கோண்ட் பாணி ஓவியத்துடன் காட்டின் சுற்றுப்புறத்தில் உருவாக்கியுள்ளார். 

ஒரு சிறுகோள் மீது அமர்ந்திருக்கும் விண்வெளி வீரர் நெவர் க்ரூவால் நிதர்சன உருவம் போலவே வரையப்பட்டுள்ளது.

சுய்கோவால் உருவாக்கப்பட்ட தாமரை இந்தியாவின் ஆன்மாவை சுட்டிக்காட்டுகிறது, ஆனால் ஜப்பானிய பாணியில் உருவாக்கப்பட்டுள்ளது.

இந்த வெளிப்புற அருங்காட்சியகத்தில் இதுபோன்ற ஐம்பதுக்கும் மேற்பட்ட சுவரோவியங்கள் உள்ளன, பார்வையாளர்கள் இதனை எந்த கட்டணமுமின்றி இலவசமாக பார்க்கலாம், இப்பகுதி தற்போது புது டெல்லியில் ஒரு முக்கிய சுற்றுலாத் தலமாக மாறியுள்ளது, மேலும் இங்கு வர வழிகாட்டப்பட்ட சுற்றுப்பயணங்கள் இணையதளங்களில் வெளிநாட்டவருக்கும், உள்நாட்டினருக்கும் கிடைக்கின்றன, மேலும் இது ட்ரைபாட்வைசர், அட்லாசோப்ஸ்குரா, கூகுள் ஆர்ட்ஸ் மற்றும் கலாச்சாரம் மற்றும் பலவற்றின் பட்டியலில் இடம்பெற்றுள்ளது.

 ஏப்ரல் 2019

மேற்கோள்கள்
-----------

1. ↑  Singh, Tanaya (2016-02-27). "Say Hello to India's First Open Air Public Art District. with 12 Stunning Pictures". *The Better India* (in ஆங்கிலம்). Retrieved 2022-07-20.
2. ↑  Venkataraman, Janane (2019-04-27). "How Delhi’s Lodhi Colony became India’s first public art district" (in en-IN). .
3. ↑  "Lodhi Art District". *Google Arts & Culture* (in ஆங்கிலம்). Retrieved 2022-07-20.
4. ↑  Lal, Niharika (26 April 2019). "Mural of the story: Lodhi Art District is a hit with tourists". *The Times of India* (in ஆங்கிலம்). Retrieved 2022-07-20.
விரிக்கா கடற்கரை
கடற்கரையின் விளிம்பிலுள்ள பாறை முகப்பு
விரிக்கா கடற்கரையின் தோற்றம்
**ஆண்டிபாக்சோசு** *(Antipaxos)* என்பது கிரேக்க நாட்டிலுள்ள ஒரு சிறிய தீவாகும். பாக்சோசு தீவுக்கூட்டத்திற்கு தெற்கில் மூன்று கிலோமீட்டர் தொலைவில் 5 சதுரகிலோமீட்டர் பரப்பளவு கொண்ட இத்தீவு அமைந்துள்ளது. மேற்கு கிரேக்கத்தின் கோர்பு பிராந்திய அலகிலுள்ள தீவுக்கூட்ட நகராட்சியின் ஓர் அங்கமாக ஆண்டிபாக்சோசு தீவு நிர்வகிக்கப்படுகிறது. 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி ஆண்டிபாக்சோசு தீவில் 20 மக்கள் வசித்துக் கொண்டிருந்தனர். தீவெங்கும் திராட்சைத் தோட்டங்கள் பெருமளவில் பயிரிடப்பட்டிருக்கும். ஆன்டிபாக்சோசில் பல கடற்கரைகளும் அக்ராபீடியா என்ற ஒரு துறைமுகமும் உள்ளது.

வெண்மையான மணல் பரப்பைக் கொண்ட விரிக்கா, கூழாங்கற்கள் நிரம்பிய மெசோவிரிக்கா மற்றும் வௌடௌமி என்பன முக்கியமான மூன்று கடற்கரைகளாகும். பாக்சோசு தீவுக்கூட்டத்தில் அமைந்துள்ள காயோசு துறைமுகத்திலிருந்து வாடகை வாகனம் மூலம் 15 நிமிடப் பயணத்தில் ஆன்டிபாக்சோசு தீவை அடையலாம்.

மேற்கோள்கள்
-----------

1. ↑  "Detailed census results 2011". National Statistical Service of Greece. Archived from the original (xls 2,7 MB) on 2013-12-25. பார்க்கப்பட்ட நாள் 2020-12-05. `{{cite web}}`: Unknown parameter `|=` ignored (help)

புற இணைப்புகள்
--------------

* Antipaxos Greece – Everything You Need To Know

விக்கிமீடியா பொதுவகத்தில்,  
 ***ஆண்டிபாக்சோசு***   
என்பதில் ஊடகங்கள் உள்ளன.
கவராட்டி (Kavaratti) தீவு என்பது இத்தீவுக்கூட்டத்தின் முக்கிய தீவாகும்.
**இலாக்காடிவ் தீவுகள்** (The *Laccadive* /ˈlækədɪv/ அல்லது *Cannanore* /ˈkænənɔːr/ என்பது இலட்சத்தீவுகள் கூட்டத்தின் மூன்று தீவுகள் அடங்கிய துணைத் தீவுக்கூட்டமாகும். இது இந்தியாவிலுள்ள இந்திய ஒன்றியப் பகுதியாகும். அமினிதிவி இருந்து பிரிந்த தீவாகும். 11ஆம் சமாந்தர வட அகலாங்கு அருகிலுள்ள வளைவு பவளப்பாறைகளுள்ள மினிக்காய் தீவு அருகே உள்ளது. அகத்தி வானூர்தித் தளம் உள்ள அகத்தி தீவு இக்கூட்டத்தில் அடங்குகிறது. தொடக்கத்தில் இத்தீவுகளில் கேரள மக்கள் குடியேறினர். பின்னர், அராபியர் வழிவந்தவர் குடியேறினர். 1498ஆம் ஆண்டில், வாஸ்கோ ட காமா. இத்தீவுகளின் சுற்றுப்புறத்தினை பார்வையிட்டாரென அறியப்படுகிறது.

மேற்கோள்கள்
-----------

1. ↑  GEBCO Gazetteer of undersea feature names
2. ↑  பிரித்தானிக்காவின் ஆங்கிலக் கட்டுரை

வெளியிணைப்புகள்
---------------

விக்கிமீடியா பொதுவகத்தில்,  
 ***Laccadive Islands***   
என்பதில் ஊடகங்கள் உள்ளன. 

* இத்தீவு குறித்தக் கட்டுரை (Full text of "Laccadive Islands And Minicoy")
* இத்தீவுக்குரிய அறிக்கை கூகுள் நூல் (Report on the Laccadive Islands)
**இலைன் தீவுகள்** (The *Line Islands*, *Teraina Islands* / *Equatorial Islands* (iGilbertese language: *Aono Raina*) என்ற அழைக்கப்படும் தீவுகளானது, வரிசையாக உள்ள பதினொன்று  11 பவளத் தீவுகளைக் குறிக்கிறது. அவாயித் தீவுகளிலிருந்து  தெற்கே அமைந்து இவைகள் முழுமையாகவோ, பவளப் பாறை வளைவாகவோ உள்ள கடற்காயல் ஆகும். இருப்பினும்,  வோசுடோக் (Vostok) தீவு, ஜார்விஸ் தீவு, பவளம் தீவு முதலிய தீவுகள், பவளப் படிப்பாறைகளால் ஆகி அமைதிப் பெருங்கடலில் நடுவில் அமைந்துள்ளது. கிரிபட்டி என்பதும் இத்தீவுகளில் உள்ளன..ஜார்விஸ் தீவு, கிங்மன் பாறை, பால்மைரா பவளத்தீவு ஆகிய மூன்றும் அமெரிக்க ஐக்கிய நாடுகளின் ஆட்சிப் பகுதிகளாகும். பன்னாட்டு நாள் கோடு என்பது இந்த இலைன் தீவுகளின் வழி செல்கிறது. அருகருகில் இரு வேறு நேர வலயங்கள் உள்ள பகுதிகளும் இத்தீவுகளில் உள்ளன.

மேற்கோள்கள்
-----------

1. ↑  "International Journal of Oceans and Oceanography, Volume 15 Number 1, 2021, Determining the Areas and Geographical Centers of Pacific Ocean and its Northern and Southern Halves, pp 25-31, Arjun Tan". *Research India Publications*. Archived from the original on 21 June 2022. பார்க்கப்பட்ட நாள் 2022-07-18.
பசிபிக் பெருங்கடலில் உள்ள அடாஃபு பவழத்தீவின் செய்மதி படிமம்.
**பவளத்தீவு**  அல்லது **பவழத்தீவு** என்பது ஓர் கடற்காயலை முழுமையாகவோ பகுதியாகவோ சூழ்ந்துள்ள பவளப் பாறைகளால் உருவானத் தீவு ஆகும்.

சொல்லாக்கம்
-----------

இதற்கான ஆங்கிலச் சொல் *atoll* என்பது மாலத்தீவுகளில் பேசப்படும் இந்தோ ஆரிய மொழியான திவேஹியிலிருந்து பெறப்பட்டது. அம்மொழியில் இது *அதோளு* எனப்படுகிறது. ஆங்கில அகரமுதலிகளில் 1625ஆம் ஆண்டில் பதிவானதாகத் தெரிகிறது. 

மாலைத்தீவுகளின் சி பவழத்தீவுகளின் நாசா செய்மதி ஒளிப்படங்கள். மாலத்தீவு 26 பவழத்தீவுகளில் அமைந்த மொத்தம் 1322 தீவுகளால் ஆனது.

மேலும் படிக்க
-------------

விக்கிமீடியா பொதுவகத்தில்,  
 ***Atoll***   
என்பதில் ஊடகங்கள் உள்ளன. 

* Darwin, C. 1842. *The structure and distribution of coral reefs*. London.
* Dobbs, David. 2005. *Reef Madness : Charles Darwin, Alexander Agassiz, and the Meaning of Coral*. Pantheon. ISBN 0-375-42161-0
* Fairbridge, R. W. 1950. Recent and Pleistocene coral reefs of Australia. *J. Geol.*, 58(4): 330–401.
* McNeil, F. S. 1954. Organic reefs and banks and associated detrital sediments. *Amer. J. Sci.*, 252(7): 385–401.

வெளியிணைப்புகள்
---------------

* Formation of Bermuda reefs
* Darwin's Volcano - a short video discussing Darwin and Agassiz' coral reef formation debate

மேற்கோள்கள்
-----------

1. ↑  pronunciation in old video on youtube, Bikini Atoll video
ஒரு சிறிய எண்ணெய்க் கப்பல்
**எண்ணெய்க் கப்பல்** என்பது நிலநெய்யைப் பெருமளவில் கொண்டு செல்வதற்காக வடிவமைக்கப்பட்ட கப்பலொன்றைக் குறிக்கும். எண்ணெய்க் கப்பல்கள் பொதுவாக இரண்டு வகைப்படுகின்றன. ஒன்று கச்சா எண்ணெய்க் கப்பல் மற்றது முடிவு எண்ணெய்க் கப்பல். கச்சா எண்ணெய்க் கப்பல்கள் எண்ணெய்க் கிணறுகள் இருக்கும் இடத்திலிருந்து கச்சா எண்ணெயைச் சுத்திகரிப்பு ஆலைகளுக்குக் கொண்டு செல்லப் பயன்படுகின்றன. முடிவு எண்ணெய்க் கப்பல்கள், சுத்திகரிப்பு ஆலைகளின் உற்பத்திப் பொருட்களை அவை நுகரப்படும் இடங்களுக்குக் கொண்டு செல்லப் பயன்படுகின்றன.

எண்ணெய்க் கப்பல்கள் அவற்றில் அளவு மற்றும் பயன்பாடுகளின் அடிப்படையில் வகைப்படுத்தப்படுகின்றன. அளவு அடிப்படையிலான வகைப்பாட்டில் சில ஆயிரம் டன்களைக் (தொன்) கொண்ட உள்நாட்டு அல்லது கரையோரக் கப்பல்கள் முதல் 550,000 டன்கள் எடை கொண்ட பாரிய கப்பல்களை வரை அடங்குகின்றன. எண்ணெய் தாங்கிகள் ஒவ்வொரு ஆண்டும் 2,000,000,000 metric tons (2.2×109 short tons) எண்ணெயைக் கொண்டு செல்கின்றன. எண்ணெயை இடத்துக்கிடம் கொண்டு செல்லும் முறைகளில் குழாய் வழி கொண்டுசெல்வதற்கு அடுத்தபடியான செயல் திறன் கூடிய முறை கப்பல்வழி கொண்டு செல்வதாகும். எண்ணெய் தாங்கிக் கப்பல்கள் மூலம் எண்ணெயைக் கொண்டு செல்வதற்கான செலவு, 1 அமெரிக்க கலன் (3.8 L)க்கு 2 அல்லது 3 ஐக்கிய அமெரிக்க சதங்கள் மட்டுமே.

தற்காலத்தில் சிறப்புப் பயன்பாடுகளுக்கான எண்ணெய்க் கப்பல்களும் உருவாக்கப்பட்டுள்ளன. கப்பல்களுக்கு, அவை பயணம் செய்யும்போதே எரிபொருள் நிரப்புவதற்காக வடிவமைக்கப்பட்ட கப்பல்கள் அவற்றுள் ஒரு வகையாகும். எண்ணெய் தாங்கிக் கப்பல்கள் மூலம் பெரும் பாதிப்புக்களை ஏற்படுத்தக்கூடிய எண்ணெய்க்கசிவுகள் ஏற்பட்டுள்ளன. இதனால், இவ்வகைக் கப்பல்களுக்கான வடிவமைப்பும், செயற்பாடுகளும் கடுமையான விதிமுறைகளுக்கு உட்பட்டவையாக உள்ளன.

மேலும் பார்க்க
--------------

* சரக்குக் கப்பல்
* கொள்கலக் கப்பல்
* பாரந்தூக்கிக் கப்பல்

மேற்கோள்கள்
-----------

1. 1 2  Hayler and Keever, 2003:14-2.
2. ↑  UNCTAD 2006, p. 4.
3. 1 2 3  Huber, 2001: 211.
**அணுக்கரு ஆற்றல் மூலம் இயங்கும் நீர்முழ்கிக் கப்பல்** என்பது அணு உலை மூலம் விசையூட்டப்பட்ட உந்துதல் கொண்ட நீர்முழ்கிக் கப்பல் ஆகும். அணு உலை மூலம் உற்பத்தியாகும் ஆற்றல் மிக அதிகநேரம் கடலின் அடியில் மூழ்கி இருந்து செயல்பட முடியும். அதிக தூரம் அதிவிரைவாக பயணிக்க முடியும். இது போன்ற நீர்முழ்கிக் கப்பலின் ஆயுட்காலம் சுமார் 25 ஆண்டுகள் ஆகும். ஒருமுறை அணுஉலையில் நிரப்பப்படும் எரிபொருள் அதன் ஆயுட்காலம் வரை மறுமுறை நிரப்ப தேவை இல்லை .

வரலாறு
------

அமெரிக்கா கடற்படை ஆராய்ச்சிக்கூடத்தில் உலகில் முதல்முறையாக 1939 ஆம் ஆண்டு அணுக்கரு ஆற்றல் மூலம் இயங்கும் நீர்முழ்கிக் கப்பல் பற்றிய யோசனை ரோஸ் கன் (ROSS GUNN ) என்பவரால் முன் மொழியப்பட்டது

மேற்கோள்கள்
-----------


1. ↑  Trakimavičius, Lukas. "The Future Role of Nuclear Propulsion in the Military" (PDF). *NATO Energy Security Centre of Excellence* (in ஆங்கிலம்). பார்க்கப்பட்ட நாள் 2021-10-15.
2. ↑  "Little Book" (PDF). பார்க்கப்பட்ட நாள் 2 May 2012.
3. ↑  *Vanguard to Trident; British Naval Policy since World War II*, Eric J. Grove, The Bodley Head, 1987, ISBN 0-370-31021-7
ஏலந்தஸ் மிஸ்டில் இலை வடு
**இலைவடு** ( leaf scar ) என்பது தாவர தண்டிலிருந்து இலை உதிர்ந்த பின் அவ்விடத்தில் ஏற்படும் அடையாளம் ஆகும். தண்டின் மீது இலைக்காம்பின் அமைவிடத்தை இது காட்டுகிறது. குறிப்பாக கிளையின் கணுக்குருத்துகளில் (axillary buds) இது காணப்படும்.

தோற்றம்
-------

இலையுதிர் தாவரங்களில் வளர்ச்சிக்கு உகந்த பருவகாலத்தின் இறுதியில் இலை வடுக்கள் தோன்றுகின்றன. இந்த காலத்தில் தன்டிற்கும் இலைக்காம்பிற்கும் இடையே பிரிக்கும் திசு (abscission layer) தோன்றுகிறது. இத்திசு தன்டிற்கும் இலைக்கும் இடையே உள்ள இணைப்பைத் துண்டித்து இலையை உதிரச்செய்கிறது. இலை உதிர்ந்தபின் அவ்விடத்தில் ஒரு வடுவை தோற்றுவிக்கிறது.

கற்றைவடு
--------

கற்றை வடுக்கள் வட்ட வடிவில் அமைந்திருக்கும். இவை இலை வடுவின் உட்பகுதியில் காணப்படும். தண்டையும் இலையையும் இணைக்கும் கடத்து திசுக்களின் அமைவிடத்தின் அடையாளமே கற்றை வடுக்கள் ஆகும். கற்றை வடுக்களின் எண்ணிக்கை தாவரங்களை அடையாளம் காண்பதில் முக்கிய பங்கு வகிக்கிறது. 

ஏஸ்குலஸ் ஹிப்போகாஸ்டானம் இலை வடு

மேற்கோள்கள்
-----------

1. ↑  "Winter twigs". Oregon state university. Retrieved 8 November 2015.
2. ↑  Dirr, Michael Illustrations by Bonnie Dirr (1990). Manual of woody landscape plants. (4. ed. rev. ed.). [S.l. ISBN 0-87563-344-7.

விக்கிமீடியா பொதுவகத்தில்,  
 ***Leaf scars***   
என்பதில் ஊடகங்கள் உள்ளன.
வண்டல்
**கரம்பை** அல்லது **வண்டல்** (*Silt*) என்பது ஏரி, குளங்களில் அடியில் படியும் மண் ஆகும். காட்டில் உள்ள மரங்கள் இலைகளை உதிர்க்கும் போது அவை மண்ணில் மக்கும். மழைபெய்யும் போது இலைமக்குகள் மண்துகள்களோடு ஆற்றில் அடித்து வரப்படும். ஆற்றுநீர் ஏரி குளங்களில் தேக்கப்படும். நீரில் உள்ள மண்துகள்கள் நாளடைவில் நீர்நிலையின் அடியில் தரையில் படியும்.

கரம்பை
------

தஞ்சாவூர், திருநெல்வேலி உட்பட பல மாவட்டங்களில் கரம்பை என்னும் வழக்கு நடைமுறையில் உள்ளது. தஞ்சாவூர் மாவட்டம், அம்மாபேட்டை ஒன்றியத்தில் உள்ள மெலட்டூர் பேரூராட்சிக்கு உட்பட்ட ஓர் ஊரின் பெயர் கரம்பை. கரம்பை என்பதை முன்னொட்டாகவும் பின்னொட்டாகவும் கொண்டு பல கிராமங்கள் உள்ளன.(எ.கா.) குருவிக்கரம்பை, பேய்க்கரம்பை, கரம்பைக்குடி.

### பயன்

கோடைகாலத்தில் நீர்நிலைகள் வற்றியபின் அடியில் படிந்த கரம்பை மண்ணை அள்ளி விவசாய நிலங்களுக்கு இடுவர். இதனால் விளைநிலம் வளம் பெறும். மேலும் நீர்நிலைகளும் தூர் வாரப்படும்.

மேற்கோள்கள்
-----------

1. ↑  Assallay, A.; Rogers, C.D.F.; Smalley, I.J.; Jefferson, I.F. (November 1998). "Silt: 2–62 μm, 9–4φ". *Earth-Science Reviews* **45** (1–2): 61–88. doi:10.1016/S0012-8252(98)00035-X. Bibcode: 1998ESRv...45...61A.
2. ↑  Blatt, Harvey; Middleton, Gerard; Murray, Raymond (1980). *Origin of sedimentary rocks* (2d ). Englewood Cliffs, N.J.: Prentice-Hall. பக். 381. பன்னாட்டுத் தரப்புத்தக எண்:0136427103. .
3. ↑  Jackson, Julia A. தொகுப்பாசிரியர் (1997). "silt [sed"]. *Glossary of geology.* (Fourth ). Alexandria, Virginia: American Geological Institute. பன்னாட்டுத் தரப்புத்தக எண்:0922152349. .
**லிசா கெரார்டு**  (*Lisa Gerrard*, பிறப்பு ஏப்ரல் 12, 1961) ஆத்திரேலிய இசைக்கலைஞரும், பாடகரும் ஆவார்.தனது முந்தைய கூட்டாளி பிரென்டன் பெர்ரியுடன் உருவாக்கிய டெட் கேன் டான்சு என்ற இசைக்குழுவின் அங்கமாக பிரபலமானார்.

2000ஆம் ஆண்டில் வெளியானத் திரைப்படம் *கிளாடியேட்டரில்* லிசா அன்சு சிம்மருடன் இணைந்து பாடிய பாடலுக்கு கோல்டன் குளோப் விருதும் அகாதமி விருதுக்கான பரிந்துரையும் பெற்றது.

குரல் வளம்
----------

கெரார்டின் குரல் சுருதி குறைந்த கட்டையில் (contralto) E3-F5 வீச்சில் உள்ளது.(பொதுவாக பாடகர்கள் Dயில் பாடுவார்கள்).இவரது குரல் ஆழமாக, கனமாக தனிப்பட்டு உள்ளதாக வர்ணிக்கப்படுகிறது.

அதேநேரம் மேல் ஸ்தாயியில் பாடக்கூடியத் திறனையும் பெற்றுள்ளார். *த ஹோஸ்ட் ஆஃப் செரஃபிம்*, *எலஜி*, *ஸ்பேஸ் வீவர்*, *கம் திஸ் வே* மற்றும் *ஒன் பெர்ஃபெக்ட் சன்ரைஸ்*  போன்ற பாடல்கள் இதற்கு எடுத்துக்காட்டுகளாக உள்ளன.

இவர் தமது பாடல்களை அவரே உருவாக்கிய மொழிவடிவத்தில் பாடுகிறார்.

 பாரிசில் லிசா கெரார்டு, 2009

மேற்கோள்கள்
-----------

1. ↑  Lisa Gerrard
2. ↑  Original Soundtrack. "A Customer's review of Gladiator: Music from the Motion Picture". Amazon.co.uk. Retrieved 2011-10-04.
3. ↑  "Music: The Mirror Pool (Cassette) by Lisa Gerrard (Artist)". Tower.com. 1995-08-22. Archived from the original on 2011-06-28. Retrieved 2011-10-04.
4. ↑  "Lisa Gerrard On Tour". Synthtopia. 2007-05-19. Retrieved 2011-10-04.
5. ↑  Elegy
6. ↑  The Host of Seraphim
இந்தக் கட்டுரை ஒரு இலக்கிய வடிவம் பற்றியது.  பிறபயன்பாட்டுக்கு, நாவல் (தொடர்புடைய பக்கம்) என்பதைப் பாருங்கள்.
**கடிதப் புதினம்** அல்லது **கடித நாவல்** என்பது ஒரு வகை உரைநடை இலக்கியம் ஆகும்.

கதாபாத்திரங்களுக்கு இடையேயான தொடர்ச்சியான கடிதங்கள் மூலமாக கதையை நகர்த்திச் செல்வது இவ்வகை இலக்கியம் ஆகும். கடிதப் புதினங்களில் பெரும்பாலும் கடிதங்கள் பயன்படுத்தப்பட்டாலும் சில சமயங்களில் நாட்குறிப்புப் பதிவுகள், செய்தித்தாள் குறிப்புகள் போன்றவையும் பயன்படுத்தப்படும். புதின வகைகளில் முதன் முதலில் உருவாக்கப்பட்டவைகளில் கடிதப் புதினமும் ஒரு வகை ஆகும். பத்தொன்பதாம் நூற்றாண்டு வரை இவ்வகை இலக்கியங்கள் புகழ்வாய்ந்தவையாக திகழ்ந்தன. எசுப்பானிய மொழியில் எழுதப்பட்ட "'பிரிசன் ஆப் லவ்"' என்ற புதினம் முதன் முதலில் எழுதப்பட்ட கடிதப் புதினமாகும்.

வகைகள்
------

கடிதப் புதினங்கள் கதாபாத்திரங்களின் எண்ணிக்கையைப் பொறுத்து வகைப்படுத்தப்படுகின்றன. ஒரே கதாபாத்திரம் எழுதும் கடிதங்களைக் கொண்ட புதினம், இரு கதாபாத்திரங்கள் இடையேயான கடிதப் போக்குவரத்துகளைக் கொண்ட புதினம், இரண்டுக்கு மேற்பட்ட கதாபாத்திரங்கள் இடையேயான கடிதங்களின் மூலமான கதையைக் கொண்ட புதினங்கள் என்று வகைப்படுத்தப்படுகின்றன.

மேற்கோள்கள்
-----------

1. ↑  Miller, E. Ce (2 October 2017). "11 Epistolary Novels That'll Make You Miss The Days of Letter Writing". *Bustle*.
2. ↑  Beebee, Thomas O. (1999). *Epistolary Fiction in Europe, 1500–1850*. Cambridge: Cambridge University Press. பன்னாட்டுத் தரப்புத்தக எண்:9780521622752. .
3. ↑  Salsini, Laura Anne (2010). *Addressing the Letter: Italian Women Writers' Epistolary Fiction*. University of Toronto Press. பன்னாட்டுத் தரப்புத்தக எண்:9781442641655.
கிளாமத் ஆற்றுக் கயவாய்
எக்சே ஆற்றுக் கயவாய்
நித் ஆற்றுக் கயவாய்
**கயவாய்** (ஒலிப்புⓘ) அல்லது **கழிமுகம்(த.வ)** **அகன்ற கழிமுகம்** என்பது, பகுதி மூடியதும், ஒன்று அல்லது அதற்கு மேற்பட்ட ஆறுகள் அல்லது சிற்றாறுகள் கலப்பதும், கடலுடன் தொடர்புடையதுமான, கரையோரக் காயல் நீர்ப்பரப்பு ஆகும். கயவாய்கள் உயர்ந்த வீதமான உயிரியல் உற்பத்தித்திறன் கொண்டவையாக உள்ளன. கயவாய்கள் பொதுவாக ஆறுகளின் கழிமுகங்களாக உள்ளதுடன், நிலப்பகுதி நீரோட்டத்தினால் அல்லது கரைக்கு அப்பாலிருந்து வரும் படிவு, வண்டல் ஆகியவை இங்கே காணப்படுகின்றன. கயவாய்கள் உப்புநீரால் ஆனவை.

கயவாய்கள், மனிதச் செயற்பாடுகளினால் ஆபத்துக்கு உள்ளாகியுள்ளன. இவை ஆற்றெதிர்ப் புறத்திலும் (upstream), கடலிலும் நிகழும் நடவடிக்கைகளினால் பாதிக்கப்படுவதுடன், மாசுகளும், படிவுகளும் கயவாய்களில் செறிகின்றன.

கயவாய்ச் சுற்றோட்டம்
--------------------

கயவாய்கள், கடல்சார் சூழல்கள். இவற்றின் கார / அமிலத் தன்மைகள், உப்புத் தன்மை, நீர் மட்டம் என்பன, இவற்றுடன் கலக்கும் ஆறுகளிலும், தொடர்புடைய கடலிலும் தங்கியுள்ளது.

* **கயவாய்ச் சுற்றோட்டம்**, கயவாய்களில் பொதுவாகக் காணப்படும் ஒன்றாகும். நன்னீர் அல்லது உப்புத்தன்மை குறைவான நீர் மேற்பரப்பில் ஓடி வெளியேற, அடர்த்தி கூடிய உவர் நீர், கயவாய்களின் அடிப்பகுதியை நோக்கிக் கீழ் முகமாகச் செல்கின்றது.
* **எதிர்க் கயவாய் ஓட்டம்**: இங்கே ஓட்டம் எதிர் முகமாகக் காணப்படும். அடர்த்தி கூடிய நீர் அடிப் பகுதியிலிருந்து வெளியேற அடர்த்தி குறைந்த நீர் மேற்பரப்புக்கு அருகில் உள்நோக்கி வரும்.

இவ்விரு தொடர்களும், கடலியலில், கயவாய்களுக்கும் அப்பால், விரிவான பயன்பாடுகளைக் கொண்டுள்ளன. ஏறத்தாழ-மூடிய கடல் படுகைகளில் காணும் நீரோட்டங்களை விளக்க இவை பயன்படுகின்றன.

கயவாய் வகைகள்
-------------

கயவாய்களை நீரோட்டத்தை அடிப்படையாகக் கொண்டு வகைப்படுத்தலாம்.

* உப்புநீர் இணைவுநிலை
* உயர் அடுக்கமைவு
* குறைந்த அடுக்கமைவு
* நிலைக்குத்துக் கலப்பு
* எதிர்மறைக் கயவாய்
* இடையிட்ட கயவாய்

அமைப்பு அடிப்படையிலான வகைப்படுத்தல்.

* Bar-built கயவாய்
* புவியோட்டுக் கயவாய்
* கடற்கரைச் சமவெளிக் கயவாய்

மேற்கோள்கள்
-----------

1. ↑  Pritchard, D. W. (1967). "What is an estuary: physical viewpoint". in Lauf, G. H.. *Estuaries*. A.A.A.S. Publ.. **83**. Washington, DC. பக். 3–5.
2. ↑  McLusky, D. S.; Elliott, M. (2004). *The Estuarine Ecosystem: Ecology, Threats and Management*. New York: Oxford University Press. பன்னாட்டுத் தரப்புத்தக எண்:978-0-19-852508-0. .
3. ↑  Wolanski, E. (2007). *Estuarine Ecohydrology*. Amsterdam: Elsevier. பன்னாட்டுத் தரப்புத்தக எண்:978-0-444-53066-0.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Allium subg. Allium|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மூட்டுடைப் பூண்டு** (தாவரவியல் வகைப்பாடு: *Allium carinatum, the keeled garlic or witch's garlic*) என்பது பூண்டு வகைகளில் ஒன்றாகும்.

1. ↑  1796 painting, Figure 38 from Deutschlands Flora in Abbildungen at  Author Johann Georg Sturm, Painted by Jacob Sturm; published by Kurt Stüber
2. ↑  Korpelainen, H.; Holubec, V. (2011). "Allium carinatum". *IUCN Red List of Threatened Species* **2011**: e.T172195A6846884.. பார்த்த நாள்: 11 June 2021.
3. ↑  வார்ப்புரு:BSBI 2007
**கேம்சந்த் யாதவ்** (*Hemchand Yadav*-1 திசம்பர் 1958 - 11 ஏப்ரல் 2018) என்பவர் ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் 2003 முதல் 2013 வரை சத்தீசுகர் அரசில் அமைச்சராக இருந்தார்.

இளமை
----

யாதவ் துர்க்கில் சிறு விவசாயியான இராம்லால் யாதவுக்கு மகனாகப் பிறந்தார். இவர் 9 மார்ச் 1976-இல் லீலா யாதவை மணந்தார். இவர்களுக்கு நான்கு குழந்தைகள்; இரண்டு மகன்கள் மற்றும் இரண்டு மகள்கள் உள்ளனர். 1987-இல் அரசியலில் தீவிரமாக இறங்கினார்.

அரசியல் வாழ்க்கை
----------------

யாதவ் முதன்முதலில் 1998ஆம் ஆண்டு துர்க் சட்டமன்றத் தொகுதியிலிருந்து தனது காங்கிரசின் போட்டியாளரான அருண் வோராவை 3,279 வித்தியாசத்தில் தோற்கடித்து மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். சத்தீசுகர் சட்டமன்றம் உருவாக்கப்பட்ட பிறகு, இவர் 2003 சட்டமன்றத் தேர்தலில் போட்டியிட்டு 22,573 வாக்குகள் வித்தியாசத்தில் வெற்றி பெற்று ராமன் சிங் அமைச்சரவையில் நீர்வளம், விளையாட்டு மற்றும் இளைஞர் நலன் கேபினட் அமைச்சரானார். நீர் வளங்கள், விளையாட்டு மற்றும் இளைஞர் நலன், போக்குவரத்து, உணவு, குடிமைப்பொருள் வழங்கல், உயர் & தொழில்நுட்பக் கல்வி போன்ற பல்வேறு துறைகளை 2013 வரை வகித்தார். இவரது நினைவாக கேமாசந்த் யாதவ் பல்கலைக்கழகம்தோற்றுவிக்கப்பட்டது.

மேலும் பார்க்கவும்
------------------

கேமாசந்த் யாதவ் பல்கலைக்கழகம், துர்க்

மேற்கோள்கள்
-----------

1. ↑  "Chhattisgarh Assembly Election Results 2008".
2. ↑  "Five ministers dropped from Chattisgarh cabinet".
**குசு தீவு** (*Kusu Island*) என்பது சிங்கப்பூரின் ஒரு தீவு. இது சிங்கப்பூரின் தென்கோடியில் அமைந்துள்ளது. சிங்கப்பூர் பெருநிலப்பரப்பில் இருந்து சுமார் 5.6 கிலோமீட்டர் தொலைவில் உள்ள இந்த தீவை **ஆமை தீவு** என்றும் அழைப்பர்.

பெயர் தோற்றம்
-------------

மலாய் மக்களாலும், சீன மக்களாலும் சொல்லப்படும் ஒரே கதை, முன்போருகாலத்தில் கடலில் தவித்த ஒரு மலாய் மற்றும் சீன படகொட்டிகளை காக்க ஒரு மந்திரசக்தி கொண்ட ஆமையானது இந்த தீவாக மாறியதாக சொல்லப்பட்டது. அதன் நினைவாக அந்த மலாய் காரர் ஒரு தொழுகை செய்யும் இடத்தையும் , அந்த சீனர் தாவோயிசக் கோயில் ஒன்றையும் கட்டினார்கள்.

இன்று
-----

இந்தத் தீவில் 1923ஆம் ஆண்டு ஒரு சீன செல்வந்தரால் சீன கடவுள்களான டா போ கோங் மற்றும் குஆன் யின் ஆகிய இருவருக்கும் கோயில் ஒன்றை எழுப்பினார். முன்னவர் மிகவும் சக்திவாய்ந்த கடவளாக கருதப்படுகிறார். பின்னவர் குழந்தை வரம் நல்கும் தெய்வமாக வணங்கப்படுகிறார்.

இங்கு இருக்கும் ஒரு சிறு குன்றின் உச்சியில் இஸ்லாமிய புனிதர்களான மூவருக்கு கல்லறை அமைந்து தொழுகை செய்யும் இடங்கள் கட்டப்பட்டுள்ளன. இவ்விடத்தை அடைய 152 படிகளை கடந்து செல்ல வேண்டும் 

இந்த தீவு இயற்கையை ரசிக்க ஒரு சிறந்த இடமாகவும் உள்ளது.

மேற்கோள்கள்
-----------

* Chia, Jack Meng-Tat. "Managing The Tortoise Island: Tua Pek Kong Temple, Pilgrimage, and Social Change in Pulau Kusu, 1965-2007 பரணிடப்பட்டது 2011-08-18 at the வந்தவழி இயந்திரம்." *New Zealand Journal of Asian Studies* 11, 2 (திசம்பர் 2009): 72-95.

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
**அபய் ( *தி ஃபியர்லெஸ்* )** ஒரு இந்திய குழந்தைகள் திரைப்படம் ஆகும்.  பிரபல தொலைக்காட்சித் தொகுப்பாளரும் நடிகருமான அண்ணு கபூர் இயக்கிய இந்தத் திரைப்படத்தில் நானா படேகர், பெஞ்சமின் கெலானி மற்றும் மூன் மூன் சென் உள்ளிட்ட பாலிவுட் பிரபலங்கள் நடித்துள்ளனர் மற்றும் விஷால் பரத்வாஜ் இசையமைத்துள்ளார்.

கதைக்களம்
---------

தாங்கள் குடியேறிய வீட்டில் அதன் முன்னாள் உரிமையாளர் ராணாவின் பேய் வேட்டையாடுகிறது என்ற வதந்திகளை நாயகர்கள் புறக்கணிக்கிறார்கள். அவர்களின் மூன்று குழந்தைகளும் இந்த பேய்க்கதைகளில் மகிழ்ச்சி அடைகிறார்கள் மற்றும் பேயைச் சந்திக்க விரும்புகிறார்கள். இதற்கிடையில், ராணாவும் அவனது சக பேயும், இந்த ஊடுருவலில் மகிழ்ச்சியடையாமல், புதிய உரிமையாளர்களை பயமுறுத்தத் திட்டமிட்டுள்ளனர். உயிருள்ளவர்கள் பேய்களுக்கு எதிராகத் தங்கள் புத்திசாலித்தனத்தை வெளிப்படுத்தும்போது, இரகசியங்கள் வெளிவருகின்றன, இது பேய்களின் கடந்த காலத்தின் மீது அதிக வெளிச்சம் போடுவது மட்டுமல்லாமல், குழந்தைகள் அறியாதிருக்கும் பயத்தால் பயப்படுவதற்கு சாந்தமான உயிரினங்கள் அல்ல என்பதையும் காட்டுகிறது.

நடிகர்கள்
---------

* ராணா திக்விஜய் சிங்காக நானா படேகர்
* ராகுல் நாயக்காக மயங்க் சர்மா
* பிரியங்கா நாயகாக ஏகா லக்கானி
* இஷான் நாயகாக அங்கித் தேசாய்
* மூன் மூன் சென்
* பெஞ்சமின் கிலானி

விருதுகள்
---------

1994 இல் நடைபெற்ற 42வது தேசிய திரைப்பட விருதுகளில் *சிறந்த குழந்தைகள் திரைப்படம் - தங்கத் தாமரை விருதை* வென்றது. இத்திரைப்படத்தின் இயக்குநர் அன்னு கபூர் *சிறந்த இயக்குநருக்கான வி. சாந்தாராம் விருதை வென்றார்*.

மேற்கோள்கள்
-----------

1. 1 2  ABHAY (The Fearless) Children's Film Society India

வெளி இணைப்புகள்
---------------

* இணையதள திரைப்பட தரவுத்தளத்தில் *அபய் (1994 திரைப்படம்)*
வார்ப்புரு:Infobox launch pad
**தும்பா நிலநடுக்கோட்டு ஏவூர்தி ஏவுதளம்** (*Thumba Equatorial Rocket Launching Station*) என்பது இந்திய விண்வெளித்தளம் ஆகும்.

வரலாறு
------

தும்பா நிலநடுக்கோட்டு ஏவூர்தி ஏவுதளம் 1963ஆம் ஆண்டு நவம்பர் 21-ல் நிறுவப்பட்டது. இந்திய விண்வெளி ஆராய்ச்சி நிறுவனத்தால் (ISRO) இம்மையம் நிர்வகிக்கப்படுகிறது. இது கேரளாவின் திருவனந்தபுரத்தில் உள்ள தும்பாவில் அமைந்துள்ளது. இது இந்தியாவின் பிரதான நிலப்பரப்பின் தெற்கு முனைக்கு அருகில், பூமியின் காந்த சரிவுக்கு மிக அருகில் உள்ளது. இது தற்போது ஏவூர்திகளை ஏவுவதற்குப் பயன்படுத்தப்படுகிறது.

தற்பொழுது விண்வெளி அருங்காட்சியகமாகச் செயல்படும் செயின்ட் லூயிசு உயர்நிலைப் பள்ளியில் முதல் ஏவூர்தி தயார்செய்யப்பட்டது. உள்ளூர் ஆயர், அருட்தந்தை பீட்டர் பெர்னார்ட் பெரியரா, திருவனந்தபுரம் பிஷப், வின்சென்ட் விக்டர் டெரீரே (பெல்ஜியம் நாட்டவர்) மற்றும் மாவட்ட ஆட்சியர் மாதவன் நாயர் ஆகியோர் கடலோர மக்களிடமிருந்து 600 ஏக்கர் நிலத்தை கையகப்படுத்துவதில் முக்கிய பங்கு வகித்தனர். ஆயர் அருட்தந்தை பெரேரா, தனது அறையினையும் பிரத்தனை கூடத்தினையும் ஆ. ப. ஜெ. அப்துல் கலாமின் அறிவியல் நோக்கங்களுக்காக வழங்கி உதவினார். பின்னர் வெளியுறவுத்துறை இணை அமைச்சர் இலட்சுமி என். மேனன் தில்லியில் இத்திட்டத்திற்கு அலுவல் தொடர்பான பணிகளில் உதவினார். எச். எசு. எஸ். மூர்த்தி இந்நிலையத்தின் முதல் இயக்குநராக நியமிக்கப்பட்டார்.

ஏவுதலுக்கான ஏவூர்தி தேசிய வானூர்தியியல் மற்றும் விண்வெளி நிர்வாகத்திடம் இருந்து பெறப்பட்டது. முதல் ஏவுதலுக்கு அடுத்த நாளில் நடந்த ஜான் எப். கென்னடியின் படுகொலை காரணமாக இந்த நிகழ்வு உலகளாவிய ஊடக கவனத்தைப் பெறவில்லை.

அமைவிடம்
--------

கேரள மாநிலம், திருவனந்தபுரத்தில் 8°32'34" N மற்றும் 76°51'32" E இல் விமான நிலையத்திற்கு அருகில் அமைந்துள்ள சிறிய மீனவ கிராமம் தும்பா ஆகும்.  பாக்கித்தான், சீனா, ஆப்கானித்தான் மற்றும் வங்காளதேசம் ஆகிய நாடுகளிலிருந்து தொலைவில் உள்ளது.

மேற்கோள்கள்
-----------

1. 1 2  "Sounding Rockets - ISRO". *www.isro.gov.in*. Archived from the original on 2019-12-11. பார்க்கப்பட்ட நாள் 2019-09-11.
2. ↑  "Transported on a Bicycle, Launched from a Church: The Amazing Story of India's First Rocket Launch". *The Better India* (in அமெரிக்க ஆங்கிலம்). 2016-11-08. பார்க்கப்பட்ட நாள் 2019-09-04.
3. ↑  ICM, Team (2019-07-23). "When ISRO Aimed For the Heavens, a Tiny Church in Kerala Said Amen!". *Indian Catholic Matters* (in அமெரிக்க ஆங்கிலம்). பார்க்கப்பட்ட நாள் 2020-10-26.
4. ↑  "Dr. A.P.J. Abdul Kalam: Former President of India: Speeches : Details". *abdulkalam.nic.in*. பார்க்கப்பட்ட நாள் 2020-10-26.
5. ↑  "Remembering the guiding light". *www.deccanchronicle.com*. Archived from the original on 2020-10-28. பார்க்கப்பட்ட நாள் 2020-10-26.
6. ↑  "I'm proud that I recommended him for ISRO: EV Chitnis".
7. ↑  "Forty years in Space". *www.rediff.com*. India Abroad. பார்க்கப்பட்ட நாள் 10 May 2016.
8. ↑

வெளி இணைப்புகள்
---------------

* விக்ரம் சாராபாய் விண்வெளி மையத்தின் அதிகாரப்பூர்வ இணையதளம்

விக்கிமீடியா பொதுவகத்தில்,  
 ***தும்பா நிலநடுக்கோட்டு ஏவூர்தி ஏவுதளம்***   
என்பதில் ஊடகங்கள் உள்ளன.
**பிரியங்கா போகட்டு (Priyanka Phogat) இந்தியாவைச் சேர்ந்த** ஒரு மல்யுத்த வீராங்கனையாவார். 1993 ஆம் ஆண்டு மே மாதம் 12 ஆம் தேதியன்று இவர் பிறந்தார். 2016 ஆம் ஆண்டில் நடைபெற்ற ஆசிய மல்யுத்த வெற்றியாளர் போட்டியில் இவர் வெள்ளிப் பதக்கம் வென்றார்.

தனிப்பட்ட வாழ்க்கை
------------------

பொதுநலவாய விளையாட்டுப் போட்டியில் தங்கப் பதக்கம் வென்ற மல்யுத்த வீரர் வினேசு போகட்டின் சகோதரியாகவும், துரோணாச்சார்யா விருது வென்ற மகாவீர் போகட்டின் மருமகளாகவும், பொதுநலவாய விளையாட்டுப் போட்டியில் தங்கப் பதக்கம் வென்ற மல்யுத்த வீரர்களான கீதா மற்றும் பபிதாவின் உறவினராகவும் பிரியங்கா போகட்டு அறியப்படுகிறார்.

தொழில்
------

2015 ஆம் ஆண்டில் புரோ மல்யுத்தப் போட்டியின் பஞ்சாப் உரிமையுடன் ₹ ஏழு லட்சம் ஒப்பந்தத்தை பிரியங்கா போகட்டு பெற்றார். 

பிப்ரவரி 2016 ஆம் ஆண்டு பிப்ரவரி மாதத்தில் பாங்காக்கில் நடந்த ஆசிய மல்யுத்த வெற்றியாளர் போட்டியில் 55 கிலோ எடைப்பிரிவில் இவர் வெள்ளிப் பதக்கம் வென்றார். தங்கப் பதக்கப் போட்டியில் மங்கோலியாவின் தவாசுகியின் ஒட்கோன்ட்செட்செக்கிடம் பிரியங்கா தோற்றார்.

மேற்கோள்கள்
-----------

1. ↑  "Yogeshwar, Sushil most expensive Indians at Pro Wrestling League auction". India TV. Retrieved 31 December 2016.
2. ↑  "Indian grapplers bag nine medals at Asian Wrestling Championship". DNA India. Retrieved 31 December 2016.
**சாகினா இட்டூ** (*Sakina Itoo*) (பிறப்பு: திசம்பர் 5, 1970)) காஷ்மீரைச் சேர்ந்த அரசியல்வாதி ஆவார். ஜம்மு-காஷ்மீர் சட்டமன்றத்தின் முன்னாள் உறுப்பினராகவும், சட்ட மேலவை உறுப்பினராகவும் இருந்துள்ளார். ஜம்மு-காஷ்மீர் தேசிய மாநாட்டுக் கட்சியின் உறுப்பினரான இவர் 1996 மற்றும் 2008 ஆம் ஆண்டுகளில் இரண்டு முறை நூராபாத்து தொகுதியை பிரதிநிதித்துவப்படுத்தினார். 1999 ஆம் ஆண்டில், இவர் சமூக நலன் மற்றும் நிர்வாக சீர்திருத்தங்கள், ஆய்வுகள், பயிற்சிகள் மற்றும் குறைகளை களைதல் துறையின் அமைச்சராக நியமிக்கப்பட்டார்.

தெற்கு காஷ்மீருக்கான தேசிய காங்கிரஸின் தலைவராக இருந்தார். 2008 ஆம் ஆண்டில் ஒமர் அப்துல்லா முதலமைச்சராக இருந்தபோது காஷ்மீர் மாநில அமைச்சரவையில் பணியாற்றிய ஒரே பெண்மணி ஆவார்.

சுயசரிதை
--------

ஜம்மு-காஷ்மீர் சட்டமன்றத்தில் சபாநாயகராக இருந்த வாலி முகமது இட்டூவுக்கு 1970 திசம்பர் 5 ஆம் தேதி ஜம்மு-காஷ்மீரின் குல்காம் நகரில் பிறந்தார். இவர் 1991 இல் ஜம்மு-காஷ்மீர் மாநில பள்ளிக் கல்வி வாரியத்திலிருந்து தனது இடைநிலைக் கல்வியை முடித்தார். பின்னர், மருத்துவம் பயின்று பட்டம் பெற்றார். ஆனால் 1990இல் தனது தந்தை கொல்லப்பட்ட காரணத்தால் அரசியலில் சேர்ந்தார். தனது அரசியல் வாழ்க்கையின் போது, ​​1996இல் கல்வி, சமூக நலத்துறை, பொதுப்பணித்துறை போன்ற பல துறைகளில் அமைச்சராக பணியாற்றினார். பின்னர், இவர் சுற்றுலாத் துறை அமைச்சராக நியமிக்கப்பட்டு 2002 வரை பணியாற்றினார். 2002 ஆம் ஆண்டில், நடந்த சட்டமன்றத் தேர்தலில் தோல்வியடைந்தார். பின்னர் 2004 ஆம் ஆண்டில் கட்சியால் சட்ட மேலவை உறுப்பினராக நியமிக்கப்பட்டார்.

சர்ச்சைகள்
----------

2014 மாநில சட்டசபைத் தேர்தல் பிரச்சாரத்தில், குல்கம் மாவட்டத்தைச் சேர்ந்த ஒரு முதியவரை இவருக்கு வாக்களிக்கவும், "அல்லாஹ்வின் பெயரில் திருக்குர்ஆன் மீது சத்தியம் செய்ய" கட்டாயப்படுத்தினார். இது சமூக ஊடகங்களால் இணையத்தில் பரவலாக பகிரப்பட்டு அனைவரது கவனத்தையும் ஈர்த்தது. இவரது இந்த நடத்தை தேர்தல் நடத்தை விதிகளை மீறுவதாக கருதப்பட்டது. காங்கிரசு கட்சி "இதில் ஒன்றும் தவறில்லை" என்று கூறி இவரது விதி மீறலை ஏற்க மறுத்துவிட்டது. இந்த காணொலியை பின்னர் பிரதான எதிர்க்கட்சியான மக்கள் ஜனநாயகக் கட்சி இந்தியத் தேர்தல் ஆணையத்திற்கு அனுப்பியது.

மேற்கோள்கள்
-----------

1. ↑  Desk, India TV News (29 November 2014). "At a glance: 9 Muslim women candidates from Kashmir valley contesting J&K assembly polls". *www.indiatvnews.com*.
2. ↑  "Jammu and Kashmir minister Sakina Itoo files nomination from Noorabad". *DNA India*. 13 November 2014.
3. 1 2 3  "Administrative Refirms, Inspections, Trainings & Grievances Department - Government of Jammu & Kashmir". *jkaritrainings.nic.in*.
4. ↑  "Cabinet Minister - general administration department" (PDF). *jkgad.nic.in*.
5. ↑  "Dr. Farooq, Omar express solidarity with Sakina Itoo". *KNS*. 26 April 2018.
6. ↑  "Video of Jammu and Kashmir minister invoking religion for votes goes viral". *Deccan Chronicle*. 31 March 2014.
7. 1 2 3  "Personality". *Kashmir Life*. 25 March 2013.
8. ↑  "Miss Sakina Itoo (JKNC):Constituency- Noorabad (Kulgam) - Affidavit Information of Candidate". *myneta.info*.
9. ↑  "J&K minister Sakina seen in a video forcing an old man to vote for her". *News18*.
10. ↑  "Video shows NC leader asking for support in the name of religion". *Hindustan Times*. 30 March 2014.
11. ↑  "Viral Facebook video shows J&K minister Sakina Itoo forcing voter to support her". *India Today*. March 30, 2014.
**பண்ணி** என்பவன் சங்ககால அரசன். இவன் கோடைமலை நாட்டு அரசன். 

தன் கடலில் பிறந்த முத்தையும், பகைவர் திறையாகத் தந்த பவளத்தையும் மாலையாக்கி இவன் அணிந்திருந்தானாம். தன் மலையிலிருந்து குறவர் கொண்டுவந்து தந்த சந்தனம் பூசியிருந்தானாம்.

இவன் வாட்போரிலும், விற்போரிலும் வல்லவன். 'தென்னவன் மறவன்' என்று போற்றப்படுகிறான். 

சிறுமலை நாட்டுப்பகுதியும் இவனது ஆட்சிக்கு உட்பட்டிருந்தது. இந்தச் சிறுமலை பகுதியில் யானைகளைக் குழிக்குள் விழச்செய்து மொழி பயிற்றி மக்கள் சொன்னபடி நடந்துகொள்ளப் பழக்குவர். இப்படிப் பயிற்சி தரப்பட்ட யானைகளை இந்த அரசன் பண்ணி தன்னை நாடிவரும் இரவலர்களுக்கு அளவின்றி வழங்குவான்.

இந்தக் கொடை 'பண்ணி தைஇய பயங்கெழு வேள்வி'  என்று போற்றப்பட்டது. 

இந்த வேள்வியில் பெறுவது போன்ற செல்வத்தை மிகுதியாகப் பெற்றாலும் தலைவியை விட்டுப் பிரிந்து சென்ற தலைவர் பனிக்காலத்தில் தலைவியை விட்டுவிட்டுப் பொருள்தேடச் சென்ற இடத்தில் தங்கமாட்டார் என்று தோழி கூறுவதாகப் பெருந்தலைச்சாத்தனாரின் பாடல் ஒன்று தெரிவிக்கிறது.

மேற்கோள்
--------

1. ↑  குறவர் தந்த சந்தின் ஆரமும்,  

இரு பேர் ஆரமும் எழில் பெற அணியும்    5  

திரு வீழ் மார்பின் தென்னவன் மறவன்  

குழியில் கொண்ட மராஅ யானை  

மொழியின் உணர்த்தும் சிறு வரை அல்லது,  

வரை நிலை இன்றி இரவலர்க்கு ஈயும்,  

வள் வாய் அம்பின், கோடைப் பொருநன்   10  

பண்ணி தைஇய பயம் கெழு வேள்வி - அகநானூறு 13
தொடுகோடு சிவப்பு நிறத்தில் காட்டப்பட்டுள்ளது
ஒரு வளைந்த கோட்டைத் தொடும் ஒரு தொடுகோடு. சிவப்பு நிறத்தில் காட்டப்பட்டுள்ள ஒரு வளைகோட்டை நீல நிறத்தில் காட்டப்பட்டுள்ள ஒரு நேர்க்கோடானது P என்று சுட்டப்பட்டுள்ள இடத்தில் தொடுகின்றது. இதனால் நீல கோடானது சிவப்பு வளை கோட்டின் P என்ற புள்ளிக்குத் *தொடுகோடு* என்று அழைக்கப்படுகின்றது.
**தொடுகோடு** அல்லது **தொடலி** (*Tangent*) என்பது ஒரு வளைகோட்டை ஒரே ஒரு புள்ளியில் தொடும் ஒரு நேர்க்கோடு ஆகும். வளைகோட்டைத் தொடும் இடத்தில் அத் தொடுகோட்டுக்கு செங்குத்தாக ஒரு கோடு வரைந்தால் அதுவே அவ்விடத்தில் அவ் வளைகோட்டின் செங்குத்துக் கோடு் ஆகும். அதாவது தொடுபுள்ளியில் வளைகோடு எச்சாய்வு கொண்டுள்ளதோ அதே சாய்வுதான் தொடுகோடும் கொண்டுள்ளது. இந்த தொடுகோடு என்னும் கருத்துரு வடிவவியலிலும், கணிதத்திலும் மிகவும் அடிப்படையானது. பக்கத்தில் காட்டப்பட்டுள்ள படத்தின் உதவியுடன் கருத்தை மேலும் விளக்கிக் கொள்ளலாம்.

p என்ற புள்ளியிடத்து வட்டத்தின் தொடுகோடு
* p(x1,y1) என்ற புள்ளியிடத்து, {\displaystyle x^{2}+y^{2}+2gx+2fy+c=0} வட்டத்தின் தொடுகோட்டின் சமன்பாடு:

{\displaystyle xx\_{1}+yy\_{1}+g(x+x\_{1})+f(y+y\_{1})+c=0}
* ஆதியை மையமாகவும், *a* அலகு ஆரமும் கொண்ட வட்டத்தின் சமன்பாடு:

{\displaystyle x^{2}+y^{2}=a^{2}}
இவ் வட்டத்திற்கு (x1, y1) என்ற புள்ளியிடத்து வரையப்படும் தொடுகோட்டின் சமன்பாடு:

{\displaystyle xx\_{1}+yy\_{1}=a^{2}}
**புலாவ் ஹான்து**, சிங்கப்பூரின் தெற்கே அமைந்துள்ள ஒரு குழுத் தீவாகும். இதில் இரண்டு தீவுகள் உள்ளன. ஒன்று, புலாவ் ஹான்து பேசார் அல்லது பெரிய பேய் தீவு, மற்றொன்று புலாவ் ஹான்து கேசில் அல்லது சிறிய பேய் தீவு.

சொற்தோற்றம்
-----------

ஹான்து என்ற மலாய் வார்த்தையின் பொருள் பேய் ஆகும். இந்த தீவுகள் அளவில் சிறியதாக இருப்பதாலும், தள மட்டம் உயரும் பொழுது, தீவின் நடுவில் உள்ள பள்ளத்தின் காரணமாக ஒன்றாக இருக்கும் தீவு இரண்டாக மாருவதாலும், இந்த தீவை பேய் தீவு என்று அழைத்தனர்.

மேற்கோள்கள்
-----------

* பரணிடப்பட்டது 2010-01-31 at the வந்தவழி இயந்திரம்

வெளி இணைப்புகள்
---------------

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |